

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ** ՔԱՂԱՔԱՇԻՆՈՒԹՅԱՆ **ԿՈՄԻՏԵ**

 ՆԱԽԱԳԱՀԻ ՏԵՂԱԿԱԼ

|  |  |
| --- | --- |
| 0010, ք.Երևան, Հանրապետության հրապարակ, Կառավարական տուն 3 [www.](http://www.)minurban.am, E-mail: info@minurban.am  | *--------------------------- N ---------------------------------------* |

ՀՀ Լոռու մարզի

Սպիտակ համայնքի ղեկավար

պարոն Քաջայր ՆԻԿՈՂԱՍՅԱՆԻՆ

 պատճենը՝ ՀՀ Լոռու մարզպետի աշխատակազմի

 գլխավոր քարտուղար

 պարոն Կամո ԱՇՐԱՖՅԱՆԻՆ

 Հարգելի պարոն Նիկողոսյան

ՀՀ Լոռու մարզպետի 2025 թվականի մարտի 25-ի N01/108,3/02656-2025 գրությամբ ՀՀ քաղաքաշինության կոմիտե են ներկայացվել ՀՀ Լոռու մարզի Սպիտակ համայնքի Ծաղկաբեր բնակավայրի բնակիչ Անահիտ Հովհաննիսյանի բնակարանային հաշվառման փաստաթղթերը և ՀՀ վարչական դատարանի կողմից թիվ ՎԴ6/0070/05/20 վարչական գործով 2023 թվականի դեկտեմբերի 27-ին կայացված վճիռը (այսուհետ՝ Վճիռ):

Վճռի հիման վրա Սպիտակ համայնքի Ծաղկաբեր բնակավայրի բնակիչ Անահիտ Հովհաննիսյանի ընտանիքի բնակապահովման հարցի վերաբերյալ փաստական հանգամանքների բազմակողմանի, լրիվ և օբյեկտիվ քննարկումն ապահովելու նպատակով անհրաժեշտ է նրա փաստաթղթային փաթեթը համալրել կից ներկայացվող ցանկում նշված փաստաթղթերով:

**Միաժամանակ հայտնում ենք, որ հիմք ընդունելով «Վարչարարության հիմունքների և վարչական վարույթի մասին» օրենքի 37-րդ հոդվածը և ՀՀ կառավարության 2008 թվականի նոյեմբերի 13-ի N1337-Ն որոշման 1-ին կետով հաստատված կարգի պահանջները՝** Անահիտ Հովհաննիսյանի ընտանիքի բնակապահովման հարցն աղետի գոտու բնակավայրերում երկրաշարժի հետևանքով անօթևան մնացած ընտանիքների բնակարանային խնդիրների լուծման նպատակով պետական աջակցությամբ իրականացվող բնակարանային շինարարության ծրագրերի շրջանակներում կառուցված բնակելի տների (բնակարանների) հատկացման հարցերով հանձնաժողովի (այսուհետ՝ Հանձնաժողով) նիստի օրակարգում կարող է ներառվել վերը նշված փաստաթղթերը ներկայացնելուց հետո՝ դրանց ուսումնասիրության արդյունքներով:

Հանձնաժողովի նիստի օրակարգում Անահիտ Հովհաննիսյանի ընտանիքի բնակապահովման հարցը ընդգրկվելու դեպքում նիստի անցկացման օրվա, ժամի, վայրի մասին կտեղեկացվի լրացուցիչ:

Արդիր՝ 2 թերթ:

Հարգանքով՝

 Արման ՊԵՏՐՈՍՅԱՆ

Բնակարանային ֆոնդի կառավարման

և կոմունալ ենթակառուցվածքների վարչության պետ

Տանյա Արզումանյան (011) 621-724

ՑԱՆԿ

ՀՀ Լոռու մարզի Սպիտակ համայնքի Ծաղկաբեր բնակավայրի բնակիչ Անահիտ Հովհաննիսյանի փաստաթղթային փաթեթի համալրման համար անհրաժեշտ փաստաթղթերի

1. Սպիտակ համայնքի ղեկավարի որոշում՝ Վճռի հիման վրա Անահիտ Աղվանի Հովհաննիսյանի ընտանիքին Ծաղկաբեր գյուղի երկրաշարժի հետևանքով անօթևան մնացած, բնակարանային պայմանները բարելավելու իրավունք ունեցող քաղաքացիների ցուցակում հաշվառելու (այդ թվում՝ հաշվառված անձանց մասին) մասին,

2. ՀՀ կառավարության 2008 թվականի նոյեմբերի 13-ի N1337-Ն որոշման 1-ին կետով հաստատված կարգի 6-րդ կետի 3-րդ ենթակետի համաձայն 1988 թվականի դեկտեմբերի 7-ի դրությամբ Անահիտ Աղվանի Հովհաննիսյանի տնտեսությանը պատկանող բնակելի տան առկայության փաստը մասին հիմնավորող փաստաթղթի պատճենը (փաթեթում առկա՝ Հայաստանի ազգային արխիվի Սպիտակի տարածքային ներկայացուցչության 2010 թվականի հունիսի 18-ի N5 արխիվային տեղեկանքի համաձայն Ծաղկաբեր գյուղխորհրդի 1986-1990 թվականների տնտեսությունների գրքում Անահիտ Աղվանի Հովհաննիսյանի (անձնական հաշիվ N229) տնտեսությանը պատկանող բնակելի տան մասին նշում չկա),

3. Սպիտակ համայնքի ղեկավարի կողմից տրված տեղեկանք՝ բնակելի տունը երկրաշարժի հետևանքով քանդված կամ երկրաշարժի հետևանքով քանդման ենթակա լինելու մասին (գործում առկա եզրակացության մեջ նշում չկա այն մասին, որ տունը քանդման ենթակա՝ վթարային է դարձել երկրաշարժի հետևանքով),

4. Տեղեկանք Անահիտ Աղվանի Հովհաննիսյանի 1976 թվականից մինչև 1997 թվականը հաշվառման վերաբերյալ,

5. Հրաչիկ Սուրիկի Պետրոսյանի անձնագրի ամբողջական պատճենը (անձնագրի հաշվառման էջը չի ներկայացվել),

6. Հրաչիկ Սուրիկի Պետրոսյանի ամուսնության վկայականի պատճենը: Ընդ որում, ամուսնությունը գրանցված չլինելու դեպքում ՀՀ արդարադատության նախարարության քաղաքացիական կացության ակտերի գրանցման գործակալության կողմից տրված տեղեկանք՝ Հրաչիկ Սուրիկի Պետրոսյանի ամուսնության ակտի գրանցման մասին (ձև 8),

7. ՀՀ Լոռու մարզի Սպիտակ համայնքի Ծաղկաբեր բնակավայրի 2016-2020 թվականների և 2021-2025 թվականների տնտեսությունների գրքերից քաղվածքներ (իսկականի հետ ճիշտ է նշումով)՝ Անահիտ Աղվանի Հովհաննիսյանի տնտեսության մասով,

8. Երկրաշարժի պահին Անահիտ Աղվանի Հովհաննիսյանի գլխավորած N229 տնտեսության անդամ հանդիսացող՝

- Վաչիկ Սուրիկի Պետրոսյանի ինչպես 1996 թվականից մինչև 2023 թվականը հաշվառման մասին տղեկանք, այնպես էլ ՀՀ Լոռու մարզի Սպիտակ համայնքի Ծաղկաբեր բնակավայրի 2021-2025 թվականների տնտեսությունների գրքից քաղվածք նրա տնտեսության մասով և տնտեսության անդամ հանդիսացող անձանց անձնագրերի (ծննդյան վկայականների) լուսապատճենները,

-Վալյա Սուրիկի Պետրոսյանի մասին տեղեկատվություն (անձնագիր, ամուսնության վկայական, քաղվածք այն տնտեսության մասով, որի անդամ է նա հանդիսանում և այլն),

9. Տեղեկանքներ՝ Անահիտ Աղվանի Հովհաննիսյանի և Վաչիկ Սուրիկի Պետրոսյանի ընտանիքների անդամների փաստացի բնակության վայրի և նրանց կողմից բնակարանային պայմանների բարելավման նպատակով պետական աջակցություն /փոխհատուցում/ ստանալու մասին: